Юлия Жадовска
Ти скоро за мен ще забравиш…

Превод от руски: Любен Любенов, —

chitanka.info

Ти скоро за мен ще забравиш,

но аз ще те помня със страст;

ти други ще любиш, разлюбваш,

а никого никога — аз!

Ти с нови жени ще се срещнеш

с различни лица и съдби,

и нови наслади ще вкусиш,

ще бъдеш щастлив може би.

Аз тихо и тъжно живея

живота си, пълен с тъга;

и гробът ми само ще знае

как любя и страдам сега.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.